CELEX: 32014D0775
Language: sl
Date: 2014-11-07 00:00:00
Title: Sklep Sveta 2014/775/SZVP z dne 7. novembra 2014 o podaljšanju Sklepa 2014/73/SZVP o vojaški operaciji Evropske unije v Srednjeafriški republiki (EUFOR RCA)

8.11.2014   
            
            
               SL
            
            
               Uradni list Evropske unije
            
            
               L 325/17
            
         SKLEP SVETA 2014/775/SZVP
   z dne 7. novembra 2014
   o podaljšanju Sklepa 2014/73/SZVP o vojaški operaciji Evropske unije v Srednjeafriški republiki (EUFOR RCA)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Varnostni svet Združenih narodov (VS ZN) je 28. januarja 2014 sprejel Resolucijo 2134 (2014), s katero dovoljuje Evropski uniji, da napoti svoje sile v Srednjeafriško republiko.
            
         
               (2)
            
            
               Svet je 10. februarja 2014 sprejel Sklep 2014/73/SZVP (1), v katerem je določeno, da bi morala vojaška operacija Evropske unije v Srednjeafriški republiki (EUFOR RCA) prenehati veljati najpozneje šest mesecev po vzpostavitvi polne operativne zmogljivosti.
            
         
               (3)
            
            
               Začasni predsednik Srednjeafriške republike je v pismu visokemu predstavniku Unije za zunanje zadeve in varnostno politiko (VP) z dne 10. septembra 2014 zaprosil za podaljšanje EUFOR RCA.
            
         
               (4)
            
            
               Treba je zagotoviti nemoten prehod EUFOR RCA v večrazsežnostno integrirano stabilizacijsko misijo Združenih narodov v Srednjeafriški republiki (MINUSCA), ustanovljeno z Resolucijo VS ZN 2149 (2014), do takrat, ko bo MINUSCA v celoti odgovorna za varnost na področju Bangui.
            
         
               (5)
            
            
               VS ZN je 21. oktobra 2014 sprejel Resolucijo 2181 (2014) s katero je odobril podaljšanje EUFOR RCA do 15. marca 2015.
            
         
               (6)
            
            
               Sklep 2014/73/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Sklep 2014/73/SZVP se spremeni:
   
               1)
            
            
               v členu 1(1) se besede „v roku štiri do šest mesecev“ nadomestijo z besedami „v devetih mesecih“;
            
         
               2)
            
            
               v členu 10 se odstavek 2 nadomesti z naslednjim:
               „2.   Referenčni finančni znesek skupnih stroškov EUFOR RCA za obdobje do 15. decembra 2014 znaša 25,9 milijona EUR. Referenčni finančni znesek skupnih stroškov EUFOR RCA za obdobje od 16. decembra 2014 do 15. marca 2015 znaša 5,7 milijonov EUR.
               Odstotni delež referenčnega zneska iz člena 25(1) Sklepa 2011/871/SZVP za obdobje do 15. decembra 2014 znaša 50 %. Odstotni delež referenčnega zneska iz člena 25(1) Sklepa 2011/871/SZVP za obdobje od 16. decembra 2014 do 15. marca 2015 znaša 0 %.“;
         
               3)
            
            
               v členu 12 se odstavek 2 nadomesti z naslednjim:
               „2.   EUFOR RCA preneha veljati 15. marca 2015.“.
         Člen 2
   Ta sklep začne veljati na dan sprejetja.
   
      V Bruslju, 7. novembra 2014
      
         
            Za Svet
         
         
            Predsednik
         
         P. C. PADOAN
      
   
   
      (1)  Sklep Sveta 2014/73/SZVP z dne 10. februarja 2014 o vojaški operaciji Evropske unije v Srednjeafriški republiki (EUFOR RCA) (UL L 40, 11.2.2014, str. 59).